Mabaŋ elâ dzáma, é nə̄ Yúda, makɔli dzɔ́ ai akɔ̌ŋ, Éfraím, mayi sógolo bɔ́n bóe, ǎ Síon, nə́ bə́ lúman ai bɔ́n bóe, ǎ Yavân; mayi wa bɛ́dē á yób anə́ ókə̌ŋ zīngí. 14Ǹtondôbə a yi bɔ́ kúlī á yób, akɔ̌ŋ díe lâyi hám hə anə́ fɛ̄lə́fɛs; Ǹtondôbə Zambá a yi lɔ́ŋ tɔ́ŋ, a yi sɔ́ á zāŋ ńkulu á ńnǎm yā ńtōban ámǒs. 15Ǹtondôbə miǹkunda a yi bɔ́ kāla, ngɔ̌g ndamba yâyi bɔ́ mǎn min, ai á mǎn kɔg, yâyi nyú məkǐ anə́ məyɔg, yâyi dzálī éngɔŋ á túd anə́ miǹlǎg yā álatâr. 16Ǹtondôbə Zambá wābán a yi bɔ́ kode ámǒs tē, bɔ́ yā bə́ nə́ mīńto̰mbá yā áyɔŋ díé. Anə́ mə́kɔ́g mə́ nə́ día, bâyi fyɛ á sí dzīē. 17Abím mvɔ̄m tē láyi tɔbɔ ai bɔ́ ! Abím ábə̌ŋ tē báyi tɔbɔ ! Ovə́ga a yi və́ bə̄ndómán miǹtag, ḿkpámáŋ wɔ̂n wâ ó vâ bəngɔn bə́ bīníngá məfon.